Malherbe Uitgewers-Publishers - Roman
Afrikaans - Roman
Lolla se storie - Roeline Snyders-Ruiter (eBoek PDF)
Lolla Morton het groot geword op die bende geteisterde Kaapse Vlakte. Haar ouers is tik-verslaafdes, maar Lolla het al vroeg besef dat sy beter van die lewe wil hê. Haar geleentheid kom dan ook, maar saam met haar nuwe lewe moet sy baie dinge opoffer. Sy word vervreemd van haar ouers, want hulle pas nie in haar nuwe lewe in nie.
Dat die lewe nie regverdig is nie, besef sy gou wanneer sy uitgewerp, verstoot en mishandel word. Sy beland in ‘n Noord-Kaapse dorpie, alleen, honger en met geen heenkome nie. Vrees verander later in haat wat haar hele wese inneem.
Maar dan gebeur iets wat haar dwing om terug te gaan na die plek van seerkry. Met ’n hart vol haat het sy gegaan, maar sy het nie God se planne met haar in berekening gebring nie.
Vorige publikasies deur Roeline: Optelgoed is hougoed (Kortverhale bundel)
Dowwe Spore - Ina Cantoni (eBoek PDF)
A5 163 Bladsye
Hanna is ’n enkel mamma met twee kleuters en swanger. Sy trou met ’n boorman. Vyftien jaar van rondswerf en swaarkry wag op haar.
Sy kyk terug op ’n lewenspad waar haar spore dof is en soms heeltemal verdwyn. Nes sy dink haar swaarkrytyd is verby, slaan die noodlot weer toe.
Hoeveel pyn kan een mens dan verduur sonder om te knak?
Ons eie lewens is soms vol Hanna’s, maar uit Hanna se verhaal leer ons om te bly hoop. Die spore wat ons trap is nie altyd hoe ons dit beplan nie. Soms laat ons dowwe spore agter totdat die lewe eendag vir ons die duidelike spore aandui.
R 190,00 each
Hartlap, Die Storie - Maruanda Wynne
A5 220 Bladsye
Hartlap, Die Storie - Maruanda Wynne (eBoek PDF)
Veg vir die liefde - Annelize Combrinck (eBoek PDF)
Uitgekies vir my - Amanda Pio (eBoek PDF)
123 Bladsye - A5
R 66,00 each
Anderkant die spoorlyn - Joey Haywood (eBoek PDF)
Sag hou Gert Brink sy vrou se hand vas. Trane stroom oor die groot man se wange. ‘Lief, asseblief, moenie my alleen los nie! Ek kan nie sonder jou nie,’ snik die groot man die woorde uit.
‘My Man, dis…’ Christa Brink sukkel om te praat.
‘Sjuut, nie nou praat nie, my Skat,’ maak Gert sy vrou stil.
‘Nee,’ begin Christa hortend praat. ‘Ek moet. Jy moet belowe…’
Gert leun vorentoe om sy vrou se fluisterstem te kan hoor. ‘Enigiets, my Lief, enigiets.’
‘Noem ons seun Johan Petrus. Kyk mooi…’ Verder kom Christa Brink nie. Sag blaas sy haar laaste asem uit....
R 64,00 each
Moordenaar van my siel - Joey Haywood (eBoek PDF)
Santie Viljoen lê opgekrul op die papierdun matras. Sy bibber van die koue. Al wat beweeg, is haar oë. Sy sien hoe die ander vrouens, van elke kleur en geur, rondskarrel om die enigste toilet en wasbak wat daar is, te gebruik. Skielik voel sy ‘n warm hand op haar been. Sy ruk van die skrik en kyk op. Dis ‘n swart bewaarder.
‘Kom, hulle soek jou daar bo,’ sê sy. Wat sal die toekoms vir Santie inhou?
Sal sy uit die tronksel kan kom?
R 72,00 each
Lang pad na vergifnis - Jessica Venter (eBoek PDF)
Kronkelpaaie van die lewe - Joey Haywood (eBoek PDF)
Sonja Jordaan staan op die boonste trappie van die stoep van haar nederige huisie in Rouxville, ‘n klein Vrystaatse dorpie. Hartseer kyk sy hoe Marius, haar man van ses jaar, die bakkie vol kampeertoerusting pak. Marius en hul vyfjarige seuntjie, Arno, gaan bietjie 'manne-naweek' hê. Die laaste vir hulle, want Sonja is hoogswanger met 'n tweeling. Sy kan nie saamgaan nie, want die paaie is baie rof by die rivier, so vyftig kilometer van Rouxville af, waarheen hulle gaan. Ou Anna, hul betroubare bediende, gaan vir die naweek inslaap om na Sonja te kyk.
'Marius, my Lief, ek is bang!' roep sy na haar besige man.
Verbaas los Marius als en stap vinnig na haar toe. 'My Vrou, dis onnodig. Als gaan reg wees. Dis pragtige weer, die bakkie is hersien, ons het genoeg kos en ons slaap in die bakkie. Al wat gaan kort, is jy, my Skat!' Hy neem haar in sy arms en hou haar styf vas......
R 77,00 each
Fyn lyn tussen Liefde & Haat - Amanda Pio (eBoek PDF)
R 62,00 each
Die vroue van Meerlaagte - Ria Richards (eBoek PDF)
Dans met die dood - Joey Haywood (eBoek PDF)
Dit klink of die dak van die Staatsteater in Pretoria lig soos die gehoor hande klap. Soos een man staan hulle op en klap hande. Hier en daar klink ‘n wolwefluit op.
Die rede vir die oorweldigende applous is Retha Visser, die pragtige klein ballerina. Sal dit die laaste aand wees vir Retha?
Lees hierdie hartroerende verhaal van hoe ‘n mens se lewe in een sekonde kan verander....
Vir Ewig Joune - Amanda Pio (eBoek PDF)
Geroeste skakels - Ina Cantoni (eBoek PDF)
A5 121 Bladsye
Dit raak stil. Asof woorde opgeraak het. Natuurlik kan woorde opraak! Alles wat gesê moet word, is mos nou klaar gesê? Of is daar nog iewers ’n versteekte woordeboek, een wat niemand nog ooit gesien het nie, nog woorde en sinne wat dalk regtig sin maak. Miskien as die stof nou wegwaai sal die blaaie kan oopblaai? Is daar dan ’n storie wat nog nie vertel is nie?
Met rukkende of is dit hortende asemstote soek Riana verward in haar deurmekaar wêreld na die boek. Sy knik haar kop stadig op en af asof sy die antwoord so pas gevind het.
“Riana? Is daar iets wat jy onthou? Probeer die woorde lees dan vertel jy my wat jy sien.”
Hierdie hartroerende verhaal vertel van die seer van ‘n ma deur haar dogter verwerp. Kan liefde weer gevind word na al die hartseer?
Dertien vir geluk - Wilmarí Jooste (eBoek PDF)
Die Blou Lantern is vanaand behoorlik gepak. Daar is gaste wat al die pad van Bethlehem en Clarens kom om na vanaand se vertoning kom kyk.
Toe Cariana uiteindelik op die verhoog verskyn met die kollig op haar, is dit so stil dat ŉ mens ŉ speld kan hoor val. Sy het dieselfde blou kostuum aan as waarin Rudolf haar die heel eerste keer gesien het.
“Mamma! Klink die opgewonde stemmetjie van klein Ettienne waar hy op Rudolf se skoot sit. Hy is ŉ jaar en vyf maande en baie glad met die bekkie.
Die musiek begin polsend, meesleurend, en Cariana se slanke liggaam begin beweeg toe sy haarself optrek om in die een posisie na die ander optrek. Elkeen wat haar sien weet dat sy ŉ groot talent het vir paaldans.
Toe sy uiteindelik klaar is, kry sy ŉ staande ovasie wat sy met ŉ ligte buiging erken. Rudolf hou Ettienne uit na Pieter, wat langs hom sit. “Hou gou ŉ ogie asseblief?”
Pieter loer met ŉ vonkel in sy oë na Linda terwyl hulle na hulle oulike peetkind kyk. “Hoe lyk dit, kan ek so ŉ paal in ons kamer laat installeer?” fluister hy tergend.
“Baie oulike idee,” fluister sy terug. “Ek sal dol wees om jou dop te hou terwyl jy vir my dans.”
“Ja, slim, mevrou dominee. Die idee is dat ek jóú dophou.”
Linda loer skrams na hom. “Dit sal ŉ bietjie moeilik wees.”
“Hoekom?” vra Pieter fronsend......
R 74,00 each
Eva en haar Adam - Wilmarí Jooste (eBoek PDF)
A5 166 Bladsye
Sy sit op ŉ hoë kroegstoeltjie, voete ligweg gekruis om die hoë hakke ten beste te vertoon en bokant dit swart sykouse met patroontjies op om die aandag op haar welgevormde bene te trek. Die swart mini is nét lank genoeg om nie heeltemal onwelvoeglik te wees nie. Die bolyf sit knus genoeg om die ronding van haar borste ŉ bietjie te lig, maar geen juwele om die aandag daarvan af te lei nie.
Haar grimering is met ŉ swaar hand aangewend en onder die vals oogwimpers dartel die groen oë lewendig rond. Haar hare is pikgietswart en hang langs haar gesig verby tot onder haar skouers....
R 79,00 each
Vuurspel - Wilmarí Jooste (eBoek PDF)
A5 186 Bladsye
Identiese tweelingbroers, Ivan and Richter Wessels, se wêreld verander binne drie dae in totale chaos. Brandweerman Richter Wessels beland in die hospitaal nadat hy die multi-miljoenêr, Mia Reiniër uit haar brandende huis red. Advokaat Ivan Wessels loop hom keer op keer vas in verpleegster Bianca Brink.
Dit asof albei die broers liefde vind, maar Mia is nog steeds getroud met Conrad Fourie en Bianca dryf Ivan teen die mure uit.
Sal Bianca se verhouding hulle uiteenlopende persoonlikhede oorleef? Ivan, tipiese advokaat, probeer Bianca oordonder, tot so ŉ mate dat sy ŉ drastiese besluit neem. En wanneer Conrad Fourie uit aanhouding ontsnap, lyk dit asof tragedie vir beide Mia en Bianca tref. Gaan Bianca betyds wees om Ivan weer te sien, of gaan dit vir hulle albei te laat wees.
Verbode Liefde - Yvonne Erasmus (eBoek PDF)
Verbode liefde is daar buite VIR ALMAL, al maak dit hoe seer...
Jo-Ann se lewe was nog nooit maklik gewees nie, sy was 'n weeskind van
geboorte af, en om groot te word in 'n weeshuis was nie almal se maat
nie, maar sy het n ongewone liefde gevind, in Nico die rofste van al die
seuns, maar soos dit noodlot sal tref, woord hulle geskei.
Maande later vind hulle mekaar weer, onder haglike omstandighede, en Jo-
Ann haat hom vir die werk wat hy doen, en jaag hom uit haar lewe, en word
gelos vir dood langs n rivierbedding, waar n jong dokter haar vind....
R 106,00 each
Salvokop - Ina Cantoni (eBoek PDF)
189 Bladsye - A5
R 61,00 each
Omnibus 1 - Skrywers: Sonja Brown, Franciska Mouton, Piet Saayman (eBoek PDF)
Liefde is beslis pienk
Geskryf deur: Sonja Brown
Liefde soos geel Magrietjies
Geskryf deur: Franciska Mouton
Geskryf deur: Piet Saayman
“Brink Vermeulen... jou... jou... bliksem!” Elna tas blindelings na die handvatsel wat haar Nissan 1400 bakkie se deur moet oopmaak, maar uit woede gryp sy dit elke keer mis. Sy klap haar hand uit frustrasie teen die stuurwiel en reik na haar handsak onder die bestuur-sitplek. Die swart leersak word oop gepluk en sy haal haar selfoon uit.
“Brink se nommer...” brom sy.
Dit lui lank voordat iemand die oproep beantwoord. Die vrouestem op die lyn neem die wind skoon uit Elna se seile. Sy was gretig om vir Brink Vermeulen te sê presies wat sy van hom dink.
R 63,00 each
Omnibus 4 - Bosveld vrede - Potpourri Skrywers (3 Novelle Bundel) (eBoek PDF)
A5 124 Pages
Skadukant van die maan: Franciska Mouton
Walt kyk na Armand. Dié het sy pet laag oor sy oë getrek. Sy oë starend na die bos, sy geweer se loop rus liggies op sy voorarm. Sy gesig ’n harde uitdrukking, intens soos ’n tier wat enige oomblik kan aanval. Maar diep in sy wese, is Armand bang. Bang hy moet wéér die sneller trek. Hy skud sy kop, vee met sy hand oor sy oë.
Bosveld se klassieke klanke: Taai Bonthuys
Dis al sterk skemer toe Isa stilhou. Sy maak net-net die naam uit wat in goue letters teen die muur pryk: Welkom by Khotso ea Bushveld. “Wel tjorrie, lyk my ons het ons bestemming uiteindelik bereik.”
Isa vryf haar oë. Die pad was lank en sy voel uitgeput. Sy ry tot by die hek en handig die nodig formaliteite af.
Vrou vermis: Douwlina du Plessis
Die geel oë is skielik daar in die stil gesig van die reuse luiperd. Die dier staar na hom tussen die yl takke deur wat hulle skei. Hy het sy geweer teen ’n rosyntjiebos laat leun toe hy na die “vrou” gereik het. Sy hand voel na die geweer sonder dat hy die oogkontak verbreek.
R 76,00 each
Omnibus 2 Liefde is...- Skrywers:Jason Mada, Vasti Wolfe en Taai Bonthuys (eBoek PDF)
Liefde is wetenskaplik - Geskryf deur Jason Mada
Liefde is gevaarlik - Geskryf deur Vasti Wolfe
Fluisteringe van die hart - Geskryf deur Taai Bonthuys
"Zia haal die swart aandrok uit die hangkas, vryf sagkens oor die deurskynende plastiek omhulsel waarin dit is, en hang dit weer terug. “Een van die dae… Een van die dae gaan ek jou uit die sak haal en aantrek. En dan gaan die poppe dans…” glimlag sy sag. “Arno se skilletjies gaan van sy mooi blou oë af val en sy mond gaan oophang, en ék gaan my verlustig in elke liewe sekonde daarvan.”
Arno Viljoen staan met sy rug teen die onthaalsaal se muur. Dit is die wetenskaplike instituut waarvoor hy en honderde ander mense werk, se jaarlikse erkennings-aand.
Oral staan groepies mense, meeste met ’n drankie in die hand. Sy oë gly oor die vloer waar heelwat pare lywe wikkel en ’n glimlag vorm om sy mond. Hendrik kan steeds nie dans nie, dink hy. Sedert hy hom leer ken het op universiteit, het al wat vroumens was hom probeer leer om te dans. Nie een kon hond haaraf maak nie.
Dan sien hy haar......"
R 155,00 each
Filtervlinder - Elsabé Welman (eBoek PDF)
Naaswenner van Malherbe Uitgewers Roman kompetisie.
Filtervlinder… die titel lok my nader. Met groot afwagting lees ek die Proloog en ek wil meer lees.
‘n Verhaal van menslikheid waar ons nuwe insigte kry in die alledaagse ervaringswêreld. Dit sny verhoudings oop en vertel ons van hoop, geloof en deursettingsvermoë asook mislukking en teleurstelling.
Die keurige taalgebruik en ook die natuurlike skryfstyl van Elsabé het my telkens opgeval. Ek het die boek terdeë geniet en met die toemaak van die roman kon ek dit nie verhelp om 1 Korintiërs 13 vers 13 hardop te sê nie:
“Al wat altyd sal bly
Is geloof, hoop en liefde – hierdie drie.
Bly steeds die liefde.”
‘n Roman wat ek met die grootste liefde kan aanbeveel vir elke boekrak.
Prof JC Smit
"Dit is skemer. Haar knieë is opgetrek teen haar lyf. Die beddegoed opgefrommel om haar. Dis die eerste ordentlike ou wat hom nie skaam vir haar nie. Sanita Erasmus bedberaad met haarself. Sagte klapgeluide uit haar mond breek die stilte. Die kougom hou haar kake besig. Darius Berg hou haar gedagtes besig. Hy veroordeel nie. Sy sug en glimlag. Hy hou haar in die stroombaan. Sy met al haar wilde drange. Darius gee haar ŉ kyk in sy leefwêreld, een met baie minder gagga as haar eie geknersde koninkryk. Sal hy uithou met al haar letsels? Hoe gaan sy hom behou? Een ding weet sy: haar pa en ma moet nie naby hom kom nie. Sanita se lyf trek saam soos sy gril van skaamte. ......."
R 78,00 each
Eerste Liefde - Potpourri Lede (eBoek PDF)
Dit was 'n gesamentlike poging aan die skryf van ‘n kettinggedig asook ‘n kettingstorie waar die gedig in die storie ingeskryf is deur Die Digtershuis- en Die Boekehuis- lede.
Anton Kilian, Hantie de Beer, Jenny de Kock, Heleen Malherbe, Jemona, Bonthuys Nel, Tilla Kleynhans, Ria Richads, Nicoleen Nagel, Linda van Niekerk, Caren Kearley, Pieter Schoeman, Marita Schoeman, Jiovanni van Vuuren, Gert Jakobs, Helena Mellet
Droomvanger Franciska Mouton (eBoek PDF)
A5 167 Bladsye
Niemand- AnnMaree Barry (eBoek PDF)
Keur van verhale 1 - 'n Vriend in nood - Kort verhaal bundel (eBoek PDF)
Kort stories geskryf deur lede van ons Boekehuis.
Dit is ‘n snikhete dag. Floors sit en knaag aan ‘n droë stuk brood en sluk dit swaar af met swart, bitter koffie. Dieper die park in, met sy rug teen ‘n boomstam, sit nog ‘n boemelaar, ‘n algemene bekende gesig in hierdie park. Sy oë hardloop vlugtig oor die grasperk en sy skerp blik merk ‘n persoon naby die bruggie by die dam. Sien hy reg? Hy knip sy oë en vee met sy hand oor sy gesig. "Is dit nou gedoriewaar ‘n vrou daardie? Hier tussen ons ruwe klomp mans?" Hy skud sy kop in ongeloof want dit is nou één ding wat nie hier hoort nie en dit is ‘n vrou. Hy merk met verbasing op dat sy in sy rigting kyk. Dan staan sy skynbaar swaar op en skuifel sy met haar kierie in sy rigting. ‘n Opgeskote seun keer haar voor, stop haar iets in die hand en sê iets vir haar. Met ‘n glimlag krap sy die seun se hare deurmekaar, skud sy hand en skuifel al nader in Floors se rigting.......
R 65,00 each
Jes - Ria Richards (eBoek PDF)
Barones van Berkersee - Die Boekehuis-skrywers (eBoek PDF)
Janette Kruger kry ’n leesboek as verjaarsdag geskenk by haar pa. Min het sy geweet presies hoe groot ’n rol hierdie boek in haar eie lewe gaan speel.
Barones van Berkersee het as ’n ketting-storie op Eggo Woordwerf begin. Franciska Mouton het die inleidingsparagraaf geskryf waarna die Woordwerf-skrywers gevolg het met hulle las stukkies. So het die storie vol intriges en interessante gebeurtenisse met elke skrywer se plasing ontwikkel. Daar was sommer vinnig besluit hierdie storie gaan iets besonders wees en moet as ’n lekker-lees storieboek gepubliseer word.
Afvlerkvoëls - AnnMaree Barry (eBoek PDF)
A5 223 Bladsye
Agter Dewald staan ‘n figuur heeltemal geklee in swart. Die gesig is versteek agter ‘n swart balaklava wat net die oë sigbaar laat. Instinktief begin Yolandi retireer. “Altus!” Haar mond roep vanself na haar man, haar stem gevul met paniek....
Sy dra dan ook die boek op aan:
Vir Stroebel en Boets Nel, Stefan en Lourika Le Roes, Kobus Pretorius op Mamré, Gert (sr) en Susan Lerm op Sondaarspoort en elke Suid-Afrikaanse boer, want elke dag is Swart Maandag
R 59,00 each
Hoefslag van my hart en ander verhale - Franciska Mouton (eBoek PDF)
R 57,00 each
Die duiwel se maat - Sonja Brown (eBook PDF) 18+
Nou is sy slegs na vier weke van getroude lewe met Markus, 'n onverwagte weduwee op die brose ouderdom van negentien.
As die erfgenaam van Markus se fortuin, is sy die mikpunt van 'n skelm prokureur wat wil hê sy moet afstand doen van haar erfporsie.
Michiel, Markus se broer, daag by haar huis op en die afsku wat hy oor die laaste twee weke teen haar opgebou het, is duidelik sigbaar met hul eerste ontmoeting.
Oor grense heen - Ina Cantoni
Die Nagels is ’n gemiddelde blanke gesin wat op ’n kleinhoewe woon. Die Khumalo’s, ’n uiters welgestelde gesin in die nuwe Suid-Afrika. Gladys is verbitterd, selfs omdat Justin, haar seun, ’n dokter geword het.
Dokter Justin Khumalo is aan diens as die ambulans met die Nagels by ongevalle aankom. Hy deel bevele uit en staan terug om die erg beseerde gesin op te neem. Vir hom is dit pasiënte, mense sonder kleur.
Vroeër vanaand was hy en sy moeder by die opvoering waar Celest Nagel die orkes gelei het. Justin wou die uiters begaafde jong pianis sien optree.
Gladys het saam met hom gegaan om net een rede: omdat sy mag. As swart vrou mag sy in die konsertsaal sit wat in haar kindertyd net vir blankes bedoel was.
In sy agterkop sien hy haar nog buig voor die dawerende gehoor. Hoekom dan die byna waansinnige vrees as sy na hom kyk?
Wat gaan gebeur tussen Justin en Celest, haar ouers en sy voorouers? Kan die kleurskeidslyn verskuif en is daar ’n toekoms OOR GRENSE HEEN?
Lolla se storie - Roeline Snyders-Ruiter
R 226,00 each
Jaar van Skandes - AnnMaree Barry
R 153,00 each
Dowwe Spore - Ina Cantoni
R 195,00 each
Vuurspel - Wilmarí Jooste
R 143,00 each
Keur van verhale 5 - Je t’aime... - Boekehuis Skrywers
A5 151 Bladsye
Je t’aime – ek het jou lief! Dís wat ’n vrou wil hoor. ’n Duisend soene laat jou asemloos ronddobber in die branders van geluk. Liefde laat jou kaalvoet sokkie op maat van Rooirok bokkie. Jy het my getoor en ons dans in die reën. Hou my ’n bietjie vas en stil die storms van liefde tussen jou en my. Trek toe die gordyne en wees my Valentyn. Ek verlang na jou onder die stil Karoonagsterre, totdat jy my kom haal – agterop jou bicycle se saal. Soos ou vriende wat vergeet om te vergeet, is die lewe sonder jou soos koue voete en ’n roos vol dorings. Geluk en liefde, kan geld nie koop nie.
Taai (Jemona) Bonthuys
R 192,00 each
R 170,00 each
Droomvanger - Franciska Mouton
Rubrieke sonder brieke - Yvonne de Kock
A5 134 Bladsye
In hierdie bundel het Yvonne die remme behoorlik losgelaat. Van die eerste tot die laaste rubriek, met die lag én die traan. Die gevolg? Rubrieke sonder brieke!
Op hierdie bladsye huppel ons moedersknie-taal Afrikaans, soos wafferse ballerina terwyl sy vertel van "brug-babas" en selfs 'n "spook" kom in die gedrang. Dit moedig jou aan tot so 'n walsie of wat en om te wonder oor ons skrywers se kaskenades in die kuberruim.
"Spinnekoppe" steek ook hul harige pote op een van die bladsye uit en jy lees selfs van trane in alfabetiese volgorde.
Genadetjie tog! Wat maak mens daaruit as jy lees van pensioen en 'n miljoen in dieselfde sin en jy jou asem sommer dubbel moet intrek? Dan is daar ook nog daai dierbare beloftes voor die kansel. Daar word ernstig besin oor woord en klank; oor gedigte wat trefferliedjies word en op die vleuels van musiek die lug in, maar wat ook soms geniepsig af geprik word aarde toe.
So ook oor die polemiek omtrent Adam en Eva en die appeltjie, ag ek bedoel die aandag wat die twee kry weens hulle sogenaamde verskille. En ai, liefde kan nie gedy as dit nie vel om het nie!
Iewers tussen dié meestal vrolike bladsye, word sommer kaalkop die waarheid vertel, is die skrif denkbeeldig teen die muur en lees jy verder ook van uitgedoofde liggies. Dat geld wat stom is en regmaak wat krom is, nié altyd so is nie en dus maar erg verdraaid is.
Skink vir jou 'n stomende koppie koffie in. Skop jou skoene uit, maak jouself gemaklik op die rusbank en lees alte heerlik aan al dié allegaartjies. Verbeel jouself in daai rubriek-karretjie sonder brieke in, wat met skewe wiele bult op en bult af voort skommel.
Liefde uit die Branders - Florina van Staden
A5 116 Bladsye
Hierdie bundel met kortverhale neem die leser op ’n reis saam met Florina van Staden se interessante karakters:
Speurder Muishond Nel ondersoek die moord op ou Dominee. ’n Kaping loop skeef. Dewald raak verlief op ’n foto, terwyl dokter Alonzo verlief raak op ’n pasiënt. Lionel rol weer ’n klip uit Annelie se pad, net sodat Brenton sy seenimf uit die see kan red.
R 123,00 each
Geroeste skakels - Ina Cantoni
R 107,00 each
Oorlog in my Hart - Jaconé Steyn
A5 88 Bladsye
Vergete drome, verlore onskuld en wrede oorlog
Sing vir haar `n lied van die son en die reën,
Bring vir haar medisyne vir `n hart wat besig is om te versteen.
Soekend na flenter geluk wat moet kom klop aan haar siel se brose deur.
“Wie sal my kan antwoord?”, vra sy keer op keer.
Dit wat gebeur het, het haar verskeur.
R 165,00 each
Eva en haar Adam - Wilmarí Jooste
Omnibus 4 - Bosveld vrede - Potpourri Skrywers (3 Novelle Bundel)
Dongola - Loret Zwarts
Die rooigloed van die oggendson, lek aan die randte en val tussen die blare tot op die stofpad om die grond warm te bak. ’n Kwêvoël laat van hom hoor en tarentale kwetter soos hulle die oggend aankondig. Gustav se gespierde arm rus op die venster van die jeep. Die rustigheid van die natuur het hom nog altyd geboei, dit is hier waar hy wil wees in die bos.
Dit is hier waar mens leef, vir ’n rukkie vergeet van als wat onnodig saamsleep En nie vergeet wil word nie. Weer soos vanoggend, wat ’n paar blou oë hom agtervolg wat hy liefs weg wil bêre in hartskamers wat hare alleen was. Hy’s nog nie reg om haar daar uit te haal en aan te beweeg nie. Hy klim uit, stadig, leun oor die deur en kyk skrefies oe die veld in. Die lug is dun en vars en hy vat ’n diep asemteug en blaas dit hard uit terwyl hy uitrek met sy arms bokant sy kop. Die blonde hare lê deurmekaar op sy voorkop en selfbewus trek hy sy hand daardeur.
Tussen die lyne - Ria Richards
158 Bladsye A5 - Kortverhaalbundel
Tussen die lyne vloei swart ink op wit papier.
42496 vrolik dartelende woorde vertel stories soos:
Hoefbaai se motorfiets-bruid
en Geleende tande.
"Jy het wat gedoen?"
“’n Tydelike pos aanvaar op ’n plaas om ’n invalide vrou te versorg," sê Anneke doodkalm.
"Hoe op dees aarde kan jy dit selfs oorweeg, Anneke? Jy ken die mense van geen kant af nie. En wat dan van Hein? Julle sal nooit dinge uitgesorteer kry as jy aanhou weghardloop nie."
"Ma, daar is niks meer om uit te sorteer nie. Hein is die een wat besluit het hy wil sy vryheid hê, want dit sal nooit tussen ons werk nie. Wat meer moet ek doen? Ek gaan hom beslis nie smeek om by my te bly nie."
"Soms moet mens bereid wees om die minste te wees om ’n verhouding te laat werk, Anneke."
"Nee, Ma, hoekom moet ek altyd........
R 188,00 each
Vlug of veg - Wilmarí Jooste
260 pages A5
Opgedra aan soveel vroue wat daagliks blootgestel word aan emosionele of fisieke mishandeling, en vasgevang word in die bose kringloop daarvan.
Hulle paaie kruis elke oggend op presies dieselfde plek, dag na dag... behalwe Sondag. Sy draf nie op Sondae nie. Sondae laat hom gefrustreerd voel; dit en die dae wat sy somtyds onverwags nié daar is nie.
Hulle was van die begin af bewus van mekaar en van daar af het hulle stadigaan begin uitkyk vir mekaar, veral hy vir haar omdat daar, na die dae wat hy haar nie gesien het nie, gewoonlik kneusplekke sigbaar is. Soms is dit op ŉ arm of ŉ been, selfs haar wangbeen, maar wat hom die meeste bekommer is wanneer daar nié kneusplekke was nie, maar die onsigbare nadraai van iets erger. Dis die tye wanneer sy ooglopend stadiger beweeg, en dat daar tekens van pyn op haar gesig sigbaar is as ŉ mens, soos hy, op die uitkyk is daarvoor.
R 211,00 each
Salvokop - Ina Cantoni
Uitgekies vir my - Amanda Pio
Stasiehuis No 5 - Loret Zwarts
Loret Zwarts (gebore v d Westhuizen) op die 1 ste Januarie 1972.
Het gematrikuleer 1990 te Hoërskool Skoonspruit, Klerksdorp. Is 1992 getroud met Kallie. Sy het 2 kinders en 1 kleinkind. Haar skryfstyl is gebore met die lief en leed van ma en vrouwees. Sy het terapie gevind in skryf waar sy haar gedagtes vrye teuels kon gee. Sy het vroeg as tiener die dood van haar pa beleef en so die inspirasie gekry om woorde vas te pen op papier. Haar man is haar koelteboom waar sy asemskep as die lewe druk.
Elke oggend klokslag as die lokomotief sesuur sy eerste asemteug gee en met ’n sug vorentoe beur, is daar al lewe in tannie Drien se kort stomp vingers. Sy bly al jare hier in Postmasburg waar die spoorweg-huisies staan aan die anderkant van die spoorlyn. Die onderdorp soos hulle dit in die tagtiger jare genoem het.
As die lewe jou hierdie kant toe gegooi het word jy een met die baksteenmure wat elke stoepie afkamp wat later jou tronk word van omstandighede, armoede en sukkelbestaan.....
Die vroue van Meerlaagte - Ria Richards
Dertien vir geluk - Wilmarí Jooste
Hagar - Martha Poller
Sarah - Sonja Brown
Hoendervleis kruip stadig teen Sarah se nek af waar sy warm asem haar liggies aangeraak het. Sy draai haar kop stadig in sy rigting. Bruin oë met geel spikkels in begroet haar.
Die woorde wat op haar tong wou vorm was summier gevries deur die onmiddellike aantrekkingskrag wat sy nou probeer onderdruk....
Sonja Brown is ’n skrywer wat besig is om groot opgang te maak en haar boeke moet definitief nie gemis word nie.
Vorige boeke uit haar pen:
Veg vir die liefde - Annelize Combrinck
Kronkelpaaie van die lewe - Joey Haywood
R 244,00 each
Die Swaai - AnnMaree Barry
Resensie - Franciska Mouton
Die voorblad van DIE SWAAI vertel al klaar sy eie storie. So ook die naam van die boek.
My nuuskierigheid het beslis die oorhand gekry, en móés ek weet wat binne die bladsye gebeur.
ANNMAREE BARRY stel glad nie teleur met haar verhaal oor DIE SWAAI nie.
Baie subtiel trek sy die leser saam met haar twee hoofkarakters, in 'n wêreld in van "SWINGERS" waarvan mense dalk weet, maar geen kennis dra nie.
Ook ek was verstom oor die kennis waarmee die skrywer die verhaal geskryf het.
Die twee hoofkarakters Kataleen en Ruan Viljoen, bevind hulle te midde in 'n wêreld waarvan hulle ook heeltemal onbewus was, en waaruit hulle eenvoudig nie wou of kon kom nie.
Die storie maak dan 'n verrassende draai, met 'n kinkel in, wat die leser heeltemal verstom laat.
Die SWAAI is beslis insiggewend.
Maar definitief met 'n ouderdom beperking. Word nie vir kinders aanbeveel nie.
AnnMaree se ander boek Niemand is nou beskikaar !!
Hoefslag Van My Hart en ander verhale - Franciska Mouton
R 116,00 each
Lelievlei - Ina Cantoni
Moordenaar van my siel - Joey Haywood
Anderkant die spoorlyn - Joey Haywood
Dans met die dood - Joey Haywood
Fyn lyn tussen Liefde & Haat - Amanda Pio
Lang pad na vergifnis - Jessica Venter
R 230,00 each
Eerste Liefde en Te laat vir nou - twee boek Special
Eerste Liefde en Te laat vir nou - twee boek Special - Jy spaar R125.87
Eerste Liefde R189.19
Te laat vir nou - R170.67
'n Kettingstorie deur lede van die Boekehuis:
R 95,00 each
Keur van verhale 1 - 'n Vriend in nood - Kort verhaal bundel
Keur van verhale - spesiale bundel van drie boeke - Kort verhaal bundel
Keur van verhale word hier aangebied teen n "Special" prys van R299.99 vir die drie boeke in die reeks !! Jy spaar R43.58!
‘n Boek is ‘n mens se beste vriend. Dit praat nie terug nie, dit beskinder jou nie, jy kan lekker huil en lag en selfs kwaad word, alles op een slag in ‘n lekker kortverhaalboek.
Keur van verhale is so ‘n reeks bundels… en kan jou beste vriend wees. Dit is leesstof wat jou ‘n paar genotvolle uurtjies sal verskaf waar jy kan vergeet van die lewe om jou.
Goeie stories word nie oud nie en moet bewaar word vir Afrikaans en die nageslag en hierdie reeks is defnitief vir die nalatenskap van Afrikaans.
Die Boekehus-skrywers is enig in hul soort en ek kan die bundels teen die spesiale aanbod aanbeveel vir enige boekrak. Die boekomslagte en binnekant is keurig versorg en sal mooi vertoon op enige boekrak en jy kan dit aanvul… want die reeks stop nie by bundel nommer 3 nie.
Barones van Berkersee - Die Boekehuis-skrywers
R 131,00 each
Niemand - AnnMaree Barry
R 259,00 each
Filtervlinder - Elsabé Welman
Verbode Liefde - Yvonne Erasmus
Sonja se wens - Johan Jansen
Is daar hartseer in jou lewe?
Het jy ‘n geliefde verloor?
Wil jy geluk in jou lewe hê?
Hierdie woorde op ‘n pamflet trek Sonja se aandag nadat haar man en seuntjie in ‘n motorongeluk gesterf het.
Kort nadat sy op die advertensie reageer, gebeur verskeie, vreemde, raaiselagtige gebeure met die mense rondom Sonja.
Sal haar eie lewe ook in gevaar wees?
Of sal al haar wense waar word?
‘n Boeiende verhaal met karakters wat inmekaar geweef is. Op interessante maniere ontdek die leser wie pas waar in.
Verdere opwindende en geheimsinnige gebeure gevul met aksie, sal die leser op die punte van hulle stoele hou tot die einde waarin daar ‘n verrassende draaipunt is. ‘n Avontuurlike boek om te lees. Dis ‘n lekkerleesboek.